Si Una Vez

Si Una Vez (באנגלית: If I Once) הוא סינגל שיווקי שהוקלט על ידי הזמרת-יוצרת האמריקאית סלינה מתוך אלבום האולפן הרביעי שלה, Amor Prohibido.<ref></ref><ref></ref> הוא נכתב על ידי פיט אסטודילו והופק על ידי אחיה ומפיקה של סלינה, א.ב. קינטנייה. "Si Una Vez" הוא שיר מריאצ'י, אשר שואב השפעה מסוגת הקומביה וממוזיקת הדאנס הלטינית. מבחינה לירית, שואלת סלינה מדוע התאהבה בבן זוג אלים ופוגעני, תוך שהיא מצהירה שהיא לעולם לא תחזור על טעות שכזו.<ref name=":2" /> המילים שלו מרמזות על אהבה נכזבת והעצמה נשית.<ref name=":2" />

"Si Una Vez" קיבל ביקורות חיוביות מטעם מבקרי המוזיקה, שטענו כי באמצעות השיר, ניתן להבחין ביכולות הקוליות של סלינה. במהלך טקס פרסי הפופ של BMI, קיבל השיר את פרס "סינגל השנה", על הצלחתו הרבה. מוזיקאים רבים הקליטו את השיר מאז יצא, תוך שכללו אותו באלבומיהם. בין המוזיקאים ניתן למנות את: אלישיה וילריאל, איווי קווין, גירל אין קומה ומני מנואל. הגרסה האחרונה מביניהן הגיעה למקום הראשון במצעד השירים הטרופיים של בילבורד ודורגה כשיר הטרופי המצליח ביותר בארצות הברית בשנת 1996.<ref></ref>

== רקע והרכב ==
"Si Una Vez" נכתב על ידי רקדן הגיבוי והסולן של סלינה ולוס דינוס, פיט אסטודילו.<ref name=":2"></ref> השיר נכתב בשיתוף אחיה ומפיקה של סלינה א.ב. קינטנייה והופק על ידי קינטנייה ביחד עם בבו סילווטי.<ref name=":2" /> קלידן הקבוצה, ריקי ולה סיפר בריאיון בשנת 2002 כיצד הלהקה שכרה חצוצרן מקצועי על מנת להקליט חלקים מהשיר. בגרסה החיה של השיר שהושמעה באסטרודום בהופעה האחרונה של סלינה בשנת 1995, החצוצרה הוחלפה בקולות אחרים. "Si Una Vez" הוא שיר מריאצ'י בשפה הספרדית עם השפעות של סוגת הקומביה ומוזיקת הדאנס הלטינית. הסופרת דבורה פרדז כינתה את "Si Una Vez" כשיר שמושפע ממוזיקת פאנק רוק. בשנת 2002, א.ב. דיבר על כך ש-Amor Prohibido היה מורכב ממוזיקה ניסיונית וכבדה והוסיף כי השיר "Si Una Vez", נועד להפוך אותו לקליל ועכשווי יותר. בשיר יש שימוש בגיטרה מקסיקנית, בשילוב מפעם של קומביה.

"Si Una Vez" נכתב בסולם של רה מינור, תוך שיש לו 84 פעימות לדקה.<ref name=":0"></ref> הוא משלב מוזיקה המורכבת מכמה כלי נגינה, ביניהם: פסנתר וגיטרה.<ref name=":0" /> מבחינה לירית, סלינה מדברת על מערכת היחסים הכוזבת שלה ותוהה מדוע היא התאהבה אי פעם בבן זוג אלים שבגד ועזב אותה ונשבעה שלעולם לא תאפשר לגבר כזה לחזור לחייה. המילים שלו מרמזות על אהבה נכזבת והעצמה נשית.<ref></ref>

== ביקורת ומורשת ==
"Si Una Vez" הוגדר על ידי Latin Times כאחד מעשרת שירי הקריוקי הספרדיים המושמעים בהיסטוריה.<ref name=":1"></ref> מריה ולדז, כתבת בעיתון Latin Times, כינתה את השיר כשיר "כיף להאזנה".<ref name=":1" /> ברדיו הציבורי של טקסס הוגדר השיר כ"שיר המזוהה ביותר עם דרום טקסס".<ref></ref> דייוויד בראון מאנטרטיינמנט ויקלי, התייחס לשירה של סלינה וטען שמדובר "בשיר שמזכיר את הזמרת לידיה מנדוזה".<ref></ref> ב-New University נכתב כי "השיר מבטא את התשוקה של סלינה".<ref></ref>

סלינה ביצעה את השיר במהלך הופעתה האחרונה ב-12 במרץ 1995, שהתקיימה בפסטיבל קאלה אוצ'ו במיאמי, מול למעלה מ-100,000 מעריצים.<ref></ref> סלינה נרצחה על ידי יולנדה סלדיבר, חברתה והמנהלת לשעבר של בוטיקי הלבוש שלה, , ב-31 במרץ 1995.<ref></ref> לאור המקרה, ביצעה ג'ניפר לופז את השיר בעצמה, תוך שגילמה את סלינה בסרט התיעודי שיצא עליה בשנת 1997, "סלינה".<ref></ref> "Si Una Vez" נחשב על ידי מגזין בילבורד לאחד משירי החותם של סלינה.<ref></ref> ב-Terra כונה "Si Una Vez" כאחת מהיצירות המפורסמות ביותר של סלינה, יחד עם שירים אחרים שלה "El Chico del Apartamento 512", "Amor Prohibido" ו-"Fotos y Recuerdos".<ref></ref>

== גרסאות כיסוי ==
הזמרת המקסיקנית מרי בוקיטאס הקליטה את השיר לאלבום המחווה Mexico Recuerda a Selena, שיצא בשנת 2005.<ref></ref> זמרת המריאצ'י המקסיקנית אלישיה וילריאל הופיעה והקליטה את "Si Una Vez" להופעת מחווה שהתקיימה במסגרת באפריל 2005.<ref></ref> זמרת הרגאטון האמריקאית איווי קווין הקליטה את "Si Una Vez" עבור אלבום האולפן החמישי שלה Flashback, משנת 2005.<ref name=":3"></ref> היא דיברה על כך בריאיון והצהירה כי "חשתי כבוד רב עקב כך שהייתי מסוגלת להקליט את אחד משיריה של סלינה".<ref></ref> היא בחרה להקליט את "Si Una Vez" בעקבות כך שהיא טענה שהמסר שלו, גרם לה להרגיש חיבור מיוחד לשיר עצמו.<ref></ref> ג'ונתן וידראן מ-AllMusic התייחס לגרסתה.<ref name=":3" />

בשנת 2010, להקת האינדי רוק גירל אין קומה הקליטה קאבר פאנק של "Si Una Vez". הלהקה החליטה להקליט את השיר מכיוון שהוא היה השיר האהוב ביותר של סלינה, על חברות הלהקה.<ref></ref> הלהקה ביצעה את השיר בשידור חי במהלך טקס פרסי מוזיקת הטחאנו שהתקיים בשנת 2010, כהומאז' לסלינה. באפריל 2011, להקת קומביה אול-סטארז, ביצעה את גרסתה לשיר במהלך סיבוב ההופעות שלה "La Vida de un Genio", בבוליביה.<ref></ref> הזמרת הקולומביאנית קאלי אוצ'יס ביצעה את "Si Una Vez" בפסטיבל SXSW שהתקיים בשנת 2015.<ref></ref> המגזין Vibe טען שההופעה של אוצ'יס הייתה "מצמררת".<ref></ref>

== פרסים ומועמדויות ==
{| class="wikitable"
!שנה
!טקס
!קטגוריה
!תוצאה
!מקור
|-
|1994
|פרסי הפופ של BMI
|שיר השנה
|
|<ref></ref>
|}

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref></ref>
|פלטינה 3× <small>(לטיני)</small>
|180,000<small></small>
|-
| colspan="3" |<small> מכירות + הזרמת מדיה בלבד</small>
|}

== קישורים חיצוניים ==

== הערות שוליים ==

קטגוריה:שירי 1994
קטגוריה:שירי סלינה
קטגוריה:שירי בקי ג'י
קטגוריה:שירי לזלי גרייס
קטגוריה:שירים בספרדית
קטגוריה:שירים שנכתבו על ידי א.ב. קינטנייה
קטגוריה:שירים שנכתבו על ידי פיט אסטודילו
קטגוריה:שירים שהופקו על ידי א.ב. קינטנייה
קטגוריה:שירים עם נושאים פמיניסטיים
קטגוריה:שירי רגאטון